proxectonos/corpus_dominio_legal_administrativo_tmp huggingface dataset:
RESOLUCIÓN do 15 de xullo de 2022 pola que se dá publicidade das subvencións concedidas ao abeiro da Resolución do 19 de febreiro de 2021 pola que se establecen as bases reguladoras das axudas á nova participación de agricultores en réximes de calidade, cofinanciadas co Fondo Europeo Agrícola de Desenvolvemento Rural (Feader), no marco do Programa de desenvolvemento rural para Galicia 2014-2020, e se convocan para o ano 2021.
Axencia Galega da Calidade Alimentaria — III. Outras disposicións — 08/08/2022

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Dar publicidade ás subvencións concedidas ao abeiro da Resolución de 19 de febreiro de 2021 (DOG núm. 44, do 5 de marzo) pola que se establecen as bases reguladoras das axudas á nova participación de agricultores en réximes de calidade, cofinanciados co Fondo Europeo Agrícola de Desenvolvemento Rural (Feader), no marco do Programa de desenvolvemento rural para Galicia 2014-2020, e se convocan para o ano 2021, que figuran como anexo desta resolución.
As ditas axudas aprobáronse con cargo á aplicación orzamentaria 14 A2 713D 7701, proxecto 2011 00192; cun crédito orzamentario para o ano 2021 de 200.000,00 euros.
Santiago de Compostela, 15 de xullo de 2022
CORRECCIÓN DE ERROS. Resolución do 7 de xullo de 2022 pola que se publican as subvencións concedidas en virtude da Orde do 29 de marzo de 2022 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito dos trastornos mentais.
Consellería de Sanidade — III. Outras disposicións — 09/08/2022

Advertido erro na citada resolución, publicada no DOG núm. 137, do 19 de xullo de 2022, procede, en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, corrixir o dito erro no anexo (páx. 40657).
Onde di:
Debe dicir:
RESOLUCIÓN do 27 de xullo de 2022 pola que se ordena a publicación do Acordo do Consello da Xunta de Galicia do 21 de xullo de 2022 polo que se modifica a relación de postos de traballo da Axencia Galega de Innovación en execución de sentenza.
Consellería de Facenda e Administración Pública — III. Outras disposicións — 09/08/2022

A aprobación da modificación da relación de postos de traballo da Axencia Galega de Innovación en execución da Sentenza 364/2019 do Xulgado do Social número 3 de Santiago de Compostela, do 11.9.2019, pola que se lle recoñece o cambio de categoría a unha traballadora, xustifícase polas razóns indicadas no punto primeiro do acordo.
En consecuencia, en execución de sentenza e por proposta da Dirección Xeral da Función Pública da Consellería de Facenda e Administración Pública, o Consello da Xunta de Galicia, na súa reunión do 21 de xullo de 2022, adoptou o seguinte
Primeiro. Aprobar a modificación da relación de postos de traballo da Axencia Galega de Innovación, nos termos que se sinalan no anexo a este acordo.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 21 de xullo de 2022, relativo á modificación da relación de postos de traballo da Axencia Galega de Innovación, en execución da Sentenza 364/2019 do Xulgado do Social número 3 de Santiago de Compostela, do 11.9.2019, pola que se lle recoñece o cambio de categoría a unha traballadora, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 27 de xullo de 2022
RESOLUCIÓN do 21 de xullo de 2022 pola que se dá publicidade do esgotamento de crédito da Resolución do 18 de maio de 2022 (Diario Oficial de Galicia número 107, do 6 de xuño) pola que se establecen as bases das subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, con motivo do Xacobeo 21-22: Cultura no Camiño, e se convocan para o ano 2022 (código de procedemento CT302B).
Axencia Galega das Industrias Culturais — III. Outras disposicións — 05/08/2022

Antecedentes:
Primeiro. A Resolución do 18 de maio de 2022, publicada no DOG nº 107, do luns 6 de xuño de 2022, establece as bases de subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, con motivo do Xacobeo 21.22: Cultura no Camiño, e se convocan para o ano 2022 (código de procedemento CT302B).
Segundo. Na base cuarta, punto 1, indícase que a concesión das subvencións se tramitará polo procedemento de concorrencia non competitiva, de xeito abreviado ata o esgotamento de crédito de conformidade co previsto nos artigos 19.2 e 22 da Lei 9/2007, do 13 de xuño, de subvencións de Galicia.
Terceiro. Unha vez revisadas e ordenadas todas as solicitudes presentadas coa documentación completa, a última solicitude que se puido conceder antes do esgotamento de crédito tivo entrada no Rexistro Electrónico da Xunta de Galicia con data do 4 de xullo de 2022, ás 14.40 horas, co número 2022/1744813.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento de crédito, con cargo á aplicación orzamentaria 10.A1.432B.760.0, con data do 4 de xullo de 2022, ás 14.40 horas, da Resolución do 18 de maio de 2022 (DOG nº 107, do luns 6 de xuño), pola que se establecen as bases de subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia polos que discorren os diferentes Camiños de Santiago, con motivo do Xacobeo 21.22: Cultura no Camiño.
Santiago de Compostela, 21 de xullo de 2022
RESOLUCIÓN do 27 de xullo de 2022 pola que se publica o resultado do proceso de selección dos proxectos de posta en marcha de novas actividades empresariais en aldeas modelo, ao abeiro da convocatoria de subvencións para proxectos de investimento en actividades non agrícolas, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, convocatoria 2022 (código de procedemento MR708A).
Axencia Galega de Desenvolvemento Rural — III. Outras disposicións — 05/08/2022

Mediante a Resolución do 29 de decembro de 2021 aprobáronse as bases reguladoras das subvencións para proxectos de investimento en actividades non agrícolas, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e convocáronse as correspondentes ao ano 2022 (DOG núm. 16, do 25 de xaneiro de 2022), modificada mediante a Resolución do 22 de febreiro de 2022 (DOG núm. 39, do 25 de febreiro).
A convocatoria ten unha dotación de 3.000.000 €, dos cales 700.000 € financiarán proxectos de posta en marcha de novas actividades empresariais en aldeas modelo, coa seguinte distribución plurianual do crédito: 2022: 300.000 €; 2023: 400.000 €.
A dotación orzamentaria da convocatoria está cofinanciada con Feader (75 %), con fondos da Administración xeral do Estado (7,5 %) e da Xunta de Galicia (17,5 %).
O 27 de xullo de 2022, a Dirección Xeral da Axencia Galega de Desenvolvemento Rural, no exercicio das competencias atribuídas en virtude do Acordo do Consello de Dirección do 11 de xullo de 2013 (Resolución do 24 de xullo de 2013; DOG núm. 148, do 5 de agosto), resolveu parcialmente a citada convocatoria e adxudicou as axudas aos proxectos de posta en marcha de novas actividades empresariais en aldeas modelo.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Primeiro. Publicar no Diario Oficial de Galicia a relación das subvencións concedidas para os proxectos de posta en marcha de novas actividades empresariais en aldeas modelo, ao abeiro da Resolución do 29 de decembro de 2021 pola que se aproban as bases reguladoras das subvencións para proxectos de investimento en actividades non agrícolas, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia (PDR) 2014-2020, e se anuncia a convocatoria para o ano 2022, segundo o anexo.
Santiago de Compostela, 27 de xullo de 2022
RESOLUCIÓN do 19 de xullo de 2022 pola que se publica o resultado do proceso de selección dos proxectos de adquisición de maquinaria e equipamento en empresas existentes, ao abeiro da convocatoria de subvencións para proxectos de investimento en actividades non agrícolas, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, correspondente ao ano 2022 (código de procedemento MR708A).
Axencia Galega de Desenvolvemento Rural — III. Outras disposicións — 05/08/2022

Mediante a Resolución do 29 de decembro de 2021 aprobáronse as bases reguladoras das subvencións para proxectos de investimento en actividades non agrícolas, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e convocáronse as correspondentes ao ano 2022 (DOG núm. 16, do 25 de xaneiro de 2022), modificada mediante a Resolución do 22 de febreiro de 2022 (DOG núm. 39, do 25 de febreiro).
A convocatoria ten unha dotación de 3.000.000,00 €, dos cales 2.300.000,00 € financiarán proxectos de adquisición de maquinaria e equipamento en empresas existentes con cargo ao orzamento da Axencia Galega de Desenvolvemento Rural para o ano 2022. A dotación orzamentaria da convocatoria está cofinanciada con Feader (75 %), con fondos da Administración xeral do Estado (7,5 %) e da Xunta de Galicia (17,5 %).
O 13 de xullo de 2022, a Dirección Xeral da Axencia Galega de Desenvolvemento Rural, no exercicio das competencias atribuídas en virtude do Acordo do Consello de Dirección do 11 de xullo de 2013 (Resolución do 24 de xullo de 2013, DOG núm. 148, do 5 de agosto), resolveu parcialmente a citada convocatoria e adxudicou as axudas aos proxectos de adquisición de maquinaria e equipamento en empresas existentes.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas. Así mesmo, o artigo 17.1 da Lei 1/2016, do 18 de xaneiro, de transparencia e bo goberno, establece que se deberá publicar a concesión das correspondentes axudas ou subvencións.
De acordo co anterior,
Primeiro. Publicar no
Diario Oficial de Galicia
a relación das subvencións concedidas para os proxectos de adquisición de maquinaria e equipamento en empresas existentes, ao abeiro da Resolución do 29 de decembro de 2021 pola que se aproban as bases reguladoras das subvencións para proxectos de investimento en actividades non agrícolas, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia (PDR) 2014-2020, e se anuncia a convocatoria para o ano 2022, segundo o anexo.
Santiago de Compostela, 19 de xullo de 2022
RESOLUCIÓN do 28 de xullo de 2022, da Dirección Xeral de Formación Profesional, pola que se fai pública a relación de escolas de arte e superiores de deseño autorizadas para impartir ciclos formativos plurilingües (PluriArt), así como os ciclos formativos autorizados para o curso 2022/23.
Consellería de Cultura, Educación, Formación Profesional e Universidades — III. Outras disposicións — 05/08/2022

Mediante a Resolución do 8 de xuño de 2022, da Dirección Xeral de Formación Profesional, pola que se regulan os ciclos formativos plurilingües nas ensinanzas profesionais de artes plásticas e deseño (PluriArt) para o curso 2022/23 (DOG do 17 de xuño), regulouse o desenvolvemento de ciclos formativos plurilingües nas ensinanzas profesionais de artes plásticas e deseño no ámbito da Comunidade Autónoma de Galicia e estableceuse a convocatoria para as escolas de arte e superiores de deseño que desexen impartir estes ciclos plurilingües no curso 2022/23.
O punto décimo terceiro da antedita Resolución do 8 de xuño de 2022 establece que o director xeral de Formación Profesional ditará unha resolución que conterá a relación de escolas de arte e superiores de deseño e ciclos autorizados, e que se publicará no
Diario Oficial de Galicia
.
En virtude do exposto anteriormente,
Primeiro. Publicar a relación de escolas de arte e superiores de deseño autorizadas para impartir ciclos formativos plurilingües (PluriArt) no curso 2022/23, así como os ciclos formativos autorizados.
Segundo. Contra esta resolución poderase interpor recurso de alzada ante o conselleiro de Cultura, Educación, Formación Profesional e Universidades no prazo dun mes, contado a partir do día seguinte ao da súa publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 28 de xullo de 2022
CORRECCIÓN DE ERROS. Resolución do 4 de xaneiro de 2022, da Secretaría Xeral da Emigración, pola que se aproban as bases reguladoras e se procede á convocatoria de duascentas cincuenta (250) bolsas de excelencia para a mocidade do exterior (BEME), co fin de cursar estudos de máster que se inicien no curso 2022/23 nunha universidade galega (código de procedemento PR911A).
Vicepresidencia primeira e Consellería de Presidencia, Xustiza e Turismo — III. Outras disposicións — 05/08/2022

Advertidos erros na citada resolución, publicada no
Diario Oficial de Galicia
número 23, do 3 de febreiro de 2022, cómpre efectuar as seguintes correccións:
Na páxina 7129, no ANEXO I, onde di:
Debe dicir:
Na páxina 7131, no ANEXO I, onde di:
Debe dicir:
RESOLUCIÓN do 2 de agosto de 2022 pola que se dá publicidade da resolución de concesión das axudas ás agrupacións empresariais (clústers) innovadoras na Comunidade Autónoma de Galicia (código de procedemento IG410A).
Instituto Galego de Promoción Económica — III. Outras disposicións — 10/08/2022

Mediante a Resolución do 29 de novembro de 2021 (DOG nº 236, do 10 de decembro) publicáronse as bases reguladoras das axudas ás agrupacións empresariais (clústers) innovadoras na Comunidade Autónoma de Galicia e realizouse a súa convocatoria en réxime de concorrencia competitiva.
As ditas bases establecen no seu artigo 13.3 que a resolución será obxecto de publicación no Diario Oficial de Galicia e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da resolución definitiva do 18 de xullo de 2022 de concesión das axudas do Igape ás agrupacións empresariais (clústers) innovadoras na Comunidade Autónoma de Galicia, no enderezo www.tramita.igape.es (epígrafe «Resolucións definitivas» https://www.igape.gal/gl/resolucions-definitivas). O texto completo da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Habilítase un prazo de 10 días naturais para que os interesados accedan á oficina virtual do Igape, no enderezo www.tramita.igape.es, utilizando o seu NIF e o código IDE do expediente, para descargar a súa resolución individual. Transcorrido o devandito prazo desde a posta á disposición da resolución individual sen que se acceda ao seu contido, entenderase rexeitada.
Segundo. As resolucións individuais, segundo o establecido na epígrafe primeiro, esgotan a vía administrativa e contra elas poderán interporse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao acceso á resolución individual, ou desde que se entenda rexeitada polo transcurso de dez días naturais desde a súa posta á disposición sen que se accedese ao seu contido. Non obstante, poderá interpor previamente un recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao acceso á resolución individual, ou desde que se entenda rexeitada polo transcurso de dez días naturais desde a súa posta á disposición sen que se accedese ao seu contido.
Santiago de Compostela, 2 de agosto de 2022
EXTRACTO da Resolución do 15 de xullo de 2022 para a concesión directa, mediante resolución, das axudas excepcionais a determinadas explotacións gandeiras para compensar as dificultades económicas derivadas da invasión rusa de Ucraína.
Fondo Galego de Garantía Agraria — III. Outras disposicións — 22/07/2022

BDNS (Identif.): 639732.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas destinatarias
Poderán ser beneficiarias das axudas as persoas físicas ou xurídicas titulares de explotacións gandeiras de vacún de carne, de ovellas, de cabras, de aves ou de coellos que cumpran os requisitos establecidos no Real decreto 428/2022, do 7 de xuño, polo que se establecen as bases reguladoras para a concesión directa dunha axuda excepcional de adaptación para compensar as dificultades económicas derivadas do conflito bélico en Ucraína en determinados sectores agrarios.
Segundo.
Obxecto e finalidade
O obxecto desta resolución é establecer o procedemento para conceder as axudas gandeiras do Real decreto 428/2022, do 7 de xuño, polo que se establecen as bases reguladoras para a concesión directa dunha axuda excepcional de adaptación para compensar as dificultades económicas derivadas do conflito bélico en Ucraína en determinados sectores agrarios.
A finalidade destas axudas é apoiar as explotacións gandeiras que leven a cabo algunha das actividades a favor do ambiente previstas no artigo 1.3 do Regulamento delegado 2022/467 da Comisión, do 23 de marzo de 2022.
Terceiro.
Bases reguladoras e convocatoria
Resolución do 15 de xullo de 2022 para a concesión directa, mediante resolución, das axudas excepcionais a determinadas explotacións gandeiras para compensar as dificultades económicas derivadas da invasión rusa de Ucraína.
Cuarto.
Límites máximos e mínimos para recibir axudas
Os límites subvencionables por persoa beneficiaria son:
a) Explotacións de carne de vacún: ata 125 vacas nutrices.
b) Cebadeiros de vacún: ata 520 xatos de ceba.
c) Explotacións de ovino ou cabrún: ata 800 ovellas ou cabras.
d) Explotacións de aves: desde 251 prazas.
e) Explotacións de coellos: desde 50 prazas.
As contías unitarias máximas por animal para os produtores de vacún, ovino e cabrún de carne e a axuda máxima por persoa beneficiaria para as explotacións de avicultura de carne e de coellos serán as recollidas no artigo 6 do Real decreto 428/2022.
Quinto.
Forma, lugar e prazo de presentación das solicitudes
De acordo cos artigos 7 e 9 do anexo da resolución.
Santiago de Compostela, 15 de xullo de 2022
RESOLUCIÓN do 12 de xullo de 2022 pola que se fai público o Acordo relativo á elección de dous membros do Consello de Contas.
Parlamento de Galicia — II. Autoridades e persoal — 19/07/2022

O Pleno do Parlamento de Galicia, na súa sesión do día 12 de xullo de 2022, acordou elixir, de conformidade co establecido no artigo 12.1 da Lei 6/1985, do 24 de xuño, membros do Consello de Contas de Galicia a:
– Constantino Carreiras Souto.
– Simón Rego Vilar.
O que se publica para xeral coñecemento e para os efectos establecidos no artigo 65 e concordantes do Regulamento do Parlamento de Galicia.
Santiago de Compostela, 12 de xullo de 2022
CORRECCIÓN DE ERROS. Decreto 118/2022, do 23 de xuño, polo que se establece a estrutura orgánica da Consellería de Infraestruturas e Mobilidade.
Consellería de Infraestruturas e Mobilidade — I. Disposicións xerais — 12/07/2022

Advertido un erro no citado decreto, publicado no Diario Oficial de Galicia número 126, do 4 de xullo de 2022, cómpre efectuar a seguinte corrección:
Na páxina 37853, no punto 2 do artigo 3, onde di: «b) O Xurado de Expropiación de Galicia regulado pola Lei 2/2016, do 10 de febreiro, do solo de Galicia, e cuxo Regulamento de organización e funcionamento foi aprobado polo Decreto 223/2005, do 16 de xuño», debe dicir: «b) O Xurado de Expropiación de Galicia regulado pola Lei 2/2016, do 10 de febreiro, do solo de Galicia, e cuxo Regulamento de organización e funcionamento foi aprobado polo Decreto 172/2018, do 20 de decembro».
RESOLUCIÓN do 14 de xullo de 2022 pola que se nomea a Yolanda Trinidad Lesmes Romero como xerenta desta universidade.
Universidade de Vigo — II. Autoridades e persoal — 20/07/2022

Esta reitoría, en virtude das atribucións conferidas polo ordenamento xurídico vixente, e de conformidade co establecido no artigo 23 da Lei orgánica 6/2001, do 21 de decembro, de universidades, e no artigo 33 dos Estatutos da Universidade de Vigo, aprobados polo Decreto 13/2019, do 24 de xaneiro (DOG do 22 de febreiro), do Goberno da Xunta de Galicia, e co acordo previo do Consello Social da Universidade de Vigo na sesión que tivo lugar o 14 de xullo de 2022,
Nomear a Yolanda Trinidad Lesmes Romero xerenta da Universidade de Vigo, con efectos desde a data de publicación desta resolución no
Diario Oficial de Galicia
.
Vigo, 14 de xullo de 2022
CORRECCIÓN DE ERROS. Resolución do 17 de xuño de 2022 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2022/23 (códigos de procedemento MR265B e MR265C).
Fondo Galego de Garantía Agraria — III. Outras disposicións — 07/07/2022

Advertido erro na dita resolución, publicada no
Diario Oficial de Galicia
número 126, do luns 4 de xullo de 2022, cómpre facer a seguinte modificación:
Na páxina 38083, onde di: «ANEXO II», debe dicir: «ANEXO I».
CORRECCIÓN DE ERROS. Orde do 4 de marzo de 2022 pola que se modifica a Orde do 17 de febreiro de 2021 pola que se establecen as bases reguladoras do II Plan de rescate das persoas traballadoras autónomas e das microempresas afectadas pola crise da COVID-19, mediante o Programa I de persoas traballadoras autónomas (TR500A), susceptible de ser financiado parcialmente polo Fondo Social Europeo (FSE), e o Programa II de microempresas (TR500B), e se procede á súa convocatoria para o ano 2021.
Consellería de Emprego e Igualdade — III. Outras disposicións — 29/03/2022

Advertido erro material na citada orde, publicada no
Diario Oficial de Galicia
número 50, do luns 14 de marzo, procédese a efectuar a seguinte corrección:
Na páxina 17358 , no último parágrafo da exposición de motivos e onde di: «Consecuentemente con todo o anterior, consultado o Consello Galego de Relacións Laborais, logo do informe da Asesoría Xurídica, da Dirección Xeral de Planificación e Orzamentos, da Dirección Xeral de Avaliación e Reforma Administrativa e da Intervención Delegada da Comunidade Autónoma, no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,», debe dicir: «Consecuentemente con todo o anterior, logo do informe da Asesoría Xurídica, da Dirección Xeral de Planificación e Orzamentos e da Intervención Delegada da Comunidade Autónoma, no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,».
RESOLUCIÓN do 21 de marzo de 2022 pola que se fan públicas as axudas concedidas ao abeiro da Resolución do 12 de abril de 2021 pola que se aproban as bases reguladoras para a concesión de axudas, en réxime de concorrencia non competitiva, para a adquisición e instalación de equipamentos de medida do caudal subministrado en alta por sistemas de abastecemento de auga potable de titularidade pública na Comunidade Autónoma de Galicia, e se convoca para o ano 2021 (código de procedemento administrativo AU301A).
Augas de Galicia — III. Outras disposicións — 29/03/2022

O 4.5.2021 publicouse no
Diario Oficial de Galicia
a Resolución do 12.4.2021 pola que se aproban as bases reguladoras para a concesión de axudas, en réxime de concorrencia non competitiva, para a adquisición e instalación de equipamentos de medida do caudal subministrado en alta por sistemas de abastecemento de auga potable de titularidade pública na Comunidade Autónoma de Galicia, e se convocan para o ano 2021 (código de procedemento administrativo AU301A).
A Dirección de Augas de Galicia, por delegación da Presidencia de Augas de Galicia, ditou resolución de concesión de axudas aos beneficiarios.
Segundo o recollido na Resolución do 12.4.2021, citada, debe publicarse no
Diario Oficial de Galicia
e na páxina web de Augas de Galicia a relación das subvencións concedidas.
As axudas fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto nos artigos 12 e 22 da Resolución do 12.4.2021, xa citada,
Facer público no
Diario Oficial de Galicia
e na páxina web oficial de Augas de Galicia a relación das entidades beneficiarias e o importe das axudas concedidas.
Santiago de Compostela, 21 de marzo de 2022
RESOLUCIÓN do 24 de xaneiro de 2022 pola que se adxudican os II Premios Galicia de Innovación e Deseño, correspondentes á convocatoria do ano 2021.
Axencia Galega de Innovación — III. Outras disposicións — 23/03/2022

Mediante a Resolución da directora da Axencia Galega de Innovación do 28 de xuño de 2021 (publicada no DOG núm. 132, do 13 de xullo) establecéronse as bases reguladoras e convocáronse os premios Galicia de Innovación e Deseño, co obxectivo de destacar as mellores prácticas para que sirvan de exemplo a todo o tecido empresarial galego, poñendo de relevo como a innovación e o deseño cumpren un papel esencial para mellorar a competitividade das empresas e, en definitiva, a calidade de vida das persoas.
En cumprimento do establecido no artigo 12 das bases reguladoras «A adxudicación dos premios realizarase mediante resolución da directora de GAIN, de acordo coa proposta do xurado».
De acordo co exposto, e seguindo o procedemento regulado nas bases reguladoras,
Primeiro. Conceder os II Premios Galicia de Innovación e Deseño, despois da proposta do xurado:
– Premio Galicia de Innovación modalidade Traxectoria innovadora a Fernando Pérez González, con NIF ***8047**. O premio consiste nun importe en metálico de 15.000 euros, suxeito ás retencións fiscais que legalmente correspondan.
– Premio Galicia de Innovación modalidade Grande empresa a Congalsa, S.L., con NIF B15269392. O premio ten carácter honorífico.
– Premio Galicia de Innovación modalidade Pequena e mediana empresa a Galchimia, S.A., con NIF A15784614. O premio consiste nun importe en metálico de 15.000 euros, suxeito ás retencións fiscais que legalmente correspondan.
– Premio Galicia de Deseño modalidade Profesionais a Jesús Vázquez Gómez, con NIF ***4285**. O premio consiste nun importe en metálico de 15.000 euros, suxeito ás retencións fiscais que legalmente correspondan.
– Premio Galicia de Deseño modalidade Empresa a Maquinaria Agrícola Cancela, S.L, con NIF B15549744. O premio ten carácter honorífico.
– Premio Galicia de Deseño modalidade Deseñadores/as mozos/as a Damián Calvo Tomé, con NIF ***0564**. O premio consiste nun importe en metálico de 15.000 euros, suxeito ás retencións fiscais que legalmente correspondan.
Segundo. Conforme o artigo 21 das bases reguladoras, os premios financiaranse con cargo á aplicación orzamentaria 06.A2.561A.480.0 dos orzamentos da Comunidade Autónoma galega para o ano 2021 polos importes que se indican:
Esta resolución, que pon fin á vía administrativa, poderá ser impugnada en reposición ante o mesmo órgano que a ditou, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. Así mesmo, cabe a interposición directa de recurso contencioso-administrativo ante os xulgados desa xurisdición que resulten competentes, no prazo de dous (2) meses contados tamén a partir do día seguinte ao da publicación deste acto no devandito boletín oficial, de acordo co disposto nos artigos 8.2.a), 14 e 46.4, respectivamente.
Santiago de Compostela, 24 de xaneiro de 2022
CORRECCIÓN DE ERROS. Resolución do 11 de marzo de 2022 pola que se convoca un curso básico selectivo para o acceso á categoría de policía, escala básica dos corpos de policía local.
Academia Galega de Seguridade Pública — III. Outras disposicións — 23/03/2022

Advertido erro na dita resolución, publicada no
Diario Oficial de Galicia
número 55, do luns 21 de marzo, cómpre facer a seguinte corrección:
Na páxina 18726, onde di: «O curso terá unha duración de 14.00 horas lectivas, 9.00 horas de formación na Agasp en réxime de internado e 500 horas de prácticas nos respectivos concellos de procedencia.», debe decir: «O curso terá unha duración de 1.400 horas lectivas, 900 horas de formación na Agasp en réxime de internado e 500 horas de prácticas nos respectivos concellos de procedencia.».
RESOLUCIÓN do 11 de marzo de 2022 pola que se concede a renovación da acreditación do Comité Territorial de Ética da Investigación de Pontevedra-Vigo-Ourense e se procede ao nomeamento dos seus membros.
Consellería de Sanidade — II. Autoridades e persoal — 23/03/2022

O Decreto 63/2013, do 11 de abril, polo que se regulan os comités de ética da investigación en Galicia (DOG núm. 77, do 22 de abril), ten por obxecto determinar os fins, obxectivos, funcionamento, composición e procedemento de acreditación do Comité Autonómico de Ética da Investigación de Galicia e dos comités territoriais de ética da investigación, como órganos colexiados encargados da valoración ética, metodolóxica e legal dos estudos de investigación con seres humanos, o seu material biolóxico ou os seus datos de carácter persoal no seu respectivo ámbito de actuación.
O capítulo III do citado Decreto 63/2013 –artigos 7 a 10– regula os comités territoriais de ética de investigación e prevé a súa constitución, logo de acreditación, para tres ámbitos xeográficos de actuación, sendo un deles o de Pontevedra-Vigo-Ourense (que inclúe as áreas sanitarias do Salnés, Pontevedra, Vigo, Ourense e O Barco de Valdeorras).
Mediante a Resolución do 1 de febreiro de 2018 (DOG núm. 29, do 9 de febreiro) concedeuse a acreditación do Comité Territorial de Ética da Investigación de Pontevedra-Vigo-Ourense, determinouse cal sería a súa sede e procedeuse ao nomeamento dos seus membros.
Unha vez transcorrido o período de catro anos, Alfonso José Casas Losada, presidente do Comité Territorial de Ética da Investigación de Pontevedra-Vigo-Ourense, presentou escrito en que, ao abeiro do que dispón o artigo 11 do Decreto 63/2013, solicita a renovación da acreditación dese comité territorial.
Unha vez examinada a documentación presentada xunto coa devandita solicitude, e logo de comprobar o cumprimento do disposto nos artigos 9 e 11.4 do Decreto 63/2013, do 11 de abril, o 8 de marzo de 2022 o xerente do Servizo Galego de Saúde emitiu, con base no disposto no artigo 11.7 do dito decreto, unha proposta favorable á renovación da acreditación daquel comité, así como unha proposta de designación dos seus membros.
Por todo o anterior, de conformidade co disposto no número 5 do artigo 9 e nos números 1, 8 e 9 do artigo 11, do Decreto 63/2013, do 11 de abril, polo que se regulan os comités de ética da investigación en Galicia, e de acordo coa proposta efectuada polo xerente do Servizo Galego de Saúde,
Primeiro. Conceder a renovación da acreditación do Comité Territorial de Ética de Investigación de Pontevedra-Vigo-Ourense, a cal se outorga por un período de catro anos, contados a partir da data da presente resolución.
Segundo. A súa sede coincidirá coa do Comité Autonómico de Ética da Investigación con Medicamentos de Galicia (CEIm-G) en Santiago de Compostela, no Edificio Administrativo de San Lázaro, s/n, da Consellería de Sanidade.
Terceiro. Nomear como membros do Comité Territorial de Ética de Investigación de Pontevedra-Vigo-Ourense as persoas que se relacionan no anexo desta resolución.
Santiago de Compostela, 11 de marzo de 2022
EXTRACTO da Orde do 16 de marzo do 2022 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2022 (código de procedemento PR811A).
Vicepresidencia primeira e Consellería de Presidencia, Xustiza e Turismo — III. Outras disposicións — 23/03/2022

BDNS (Identif.): 615850.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publicase o extracto da convocatoria cuxo texto completo pode consultarse na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Entidades beneficiarias
As entidades beneficiarias da concesión de subvencións serán as organizacións non gobernamentais que estean inscritas na sección A: organizacións non gobernamentais para o desenvolvemento, do Rexistro Galego de Axentes de Cooperación para o Desenvolvemento e que teñan entre os seus fins o desempeño de actuacións de acción humanitaria ou que demostren contrastada experiencia neste sector.
Segundo.
Obxecto
Estas bases regulan a concesión de subvencións ás organizacións non gobernamentais para a execución de proxectos de acción humanitaria no exterior (código de procedemento PR811A).
Enténdese por proxectos de acción humanitaria, consonte a iniciativa da Boa Doazón Humanitaria (GHD, na súa sigla en inglés), aqueles destinados a salvar vidas, aliviar o sufrimento e manter a dignidade humana durante e despois das crises ‒provocadas por seres humanos ou por desastres naturais‒, así como os destinados á prevención e reforzo da capacidade de resposta e a resiliencia para cando se produzan estas situacións.
Así mesmo, no actual contexto da pandemia provocada pola COVID-19, considerarase fundamental reforzar os sistemas de saúde a través da provisión de recursos materiais, infraestruturas adaptadas, protocolos de actuación e formación e apoio psicosocial para persoal de saúde, para rematar coa transmisión do virus e prever e tratar futuras crises sanitarias e pandemias; reforzar os sistemas de protección social, promover o exercicio dos dereitos sociais básicos e mitigar o impacto socioeconómico desta crise.
Terceiro.
Bases reguladoras
Orde do 16 de marzo do 2022 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2022 (código de procedemento PR811A).
Cuarto.
Importe
Para a concesión destas axudas destínase un crédito por un importe total de 400.000 €, con cargo á aplicación orzamentaria 05.26.331A.490.0 dos orzamentos xerais da Comunidade Autónoma para 2022.
O importe máximo que se poderá financiar será dun 95 % do orzamento total do proxecto e en ningún caso a subvención concedida superará os 70.000 €.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta convocatoria no
Diario Oficial de Galicia
.
Santiago de Compostela, 16 de marzo de 2022
RESOLUCIÓN do 11 de marzo de 2022 de cesamento dun membro do Comité de Ética da Investigación con Medicamentos de Galicia (CEIM-G).
Consellería de Sanidade — II. Autoridades e persoal — 23/03/2022

A Presidencia do Comité de Ética da Investigación con Medicamentos de Galicia (CEIM-G) enviou o día 24.2.2022 un escrito á Xerencia do Servizo Galego de Saúde no cal comunica a renuncia dunha persoa como membro do referido comité.
Antecedentes:
Mediante a Resolución do 17 de decembro de 2021, que se publicou no
Diario Oficial de Galicia
do 31 de decembro, concedeuse a renovación da acreditación do CEIM-G e nomeáronse como membros as persoas que se relacionaban no seu anexo.
Entre as persoas que se relacionaban no anexo figuraba Juan Casariego Rosón, quen renuncia agora por motivos persoais á súa condición de membro do comité.
Consideracións legais e técnicas:
1. O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres.
O punto 7 do artigo 5 dispón que o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, por criterio do comité, e logo audiencia do/da interesado/a.
Sobre a composición numérica, en concreto, o punto 1 do mesmo artigo sinala que estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións.
Na actualidade, o Comité axústase na súa composición aos citados topes numéricos.
2. O Decreto 137/2019, do 10 de outubro, polo que se establece a estrutura orgánica do Servizo Galego de Saúde, dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia, ou órgano que o substitúa.
Logo de ver o que se expuxo e de acordo coa proposta que efectuou o xerente do Servizo Galego de Saúde,
O cesamento, por causa de renuncia, de Juan Casariego Rosón como membro do Comité de Ética da Investigación con Medicamentos de Galicia (CEIM-G).
Santiago de Compostela, 11 de marzo de 2022
RESOLUCIÓN do 28 de xuño de 2022, da Dirección Xeral de Planificación Enerxética e Recursos Naturais, pola que se dá publicidade dos beneficiarios das axudas concedidas ao abeiro da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN519B).
Vicepresidencia Primeira e Consellería de Economía, Industria e Innovación — III. Outras disposicións — 12/07/2022

De c
onformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN519B), por medio desta resolución publícase o extracto das axudas outorgadas pola Vicepresidencia Primeira e Consellería de Economía, Industria e Innovación ao abeiro da dita orde.
a) Norma reguladora da convocatoria: Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN519B).
b) Aplicación orzamentaria: 06.02.732-A 760.0.
c) Crédito orzamentario: 3.250.000 euros.
d) Destinatarios: concellos da Comunidade Autónoma de Galicia.
e) Beneficiarios, importe e finalidade das axudas: no anexo a esta resolución recóllense os beneficiarios, o importe e a finalidade das axudas.
Santiago de Compostela, 28 de xuño de 2022
RESOLUCIÓN do 12 de xullo de 2022, da Dirección Xeral da Función Pública, pola que se anuncia a exposición das listaxes provisionais de axudas aprobadas e denegadas dos criterios de repartición do Fondo de Acción Social para o exercicio económico 2021, relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda e Administración Pública — III. Outras disposicións — 19/07/2022

De conformidade co establecido na norma 9.2 dos criterios de repartición do Fondo de Acción Social para o exercicio económico do ano 2021, relativos á axuda para a atención de persoas con discapacidade, aprobados polo Consello da Xunta de Galicia do 21 de abril de 2022 e publicados mediante a Resolución da Dirección Xeral da Función Pública do 25 de abril de 2022 (DOG núm. 82, do 29 de abril), o anuncio de exposición das listaxes provisionais de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/das solicitantes ou dos/das causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral
Primeiro. Facer públicas as listaxes provisionais das axudas aprobadas e denegadas dos criterios de repartición do Fondo de Acción Social do exercicio económico 2021 relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto os solicitantes deberán introducir nos espazos habilitados para o efecto o NIF e mais o código de impresión da súa solicitude.
Segundo. Contra a resolución provisional dos expedientes os/as interesados/as poderán presentar reclamación e, de ser o caso, emendar os defectos causantes da exclusión provisional, no prazo de dez días hábiles que se contarán desde o día seguinte ao da publicación desta resolución no
Diario Oficial de Galicia
, en calquera dos rexistros públicos, oficinas de Correos e demais lugares establecidos no artigo 16.4 da devandita Lei 39/2015, do 1 de outubro, do procedemento administrativo común das administracións públicas.
As reclamacións e achegas de documentos deberán dirixirse ao director xeral da Función Pública da Consellería de Facenda, no Edificio Administrativo San Caetano, nº 1, 2º andar, 15770 Santiago de Compostela.
Santiago de Compostela, 12 de xullo de 2022
RESOLUCIÓN do 8 de xullo de 2022, da Secretaría Xeral Técnica da Consellería de Sanidade, pola que se dá publicidade da encomenda de xestión á empresa pública Tecnologías y Servicios Agrarios, S.A., S.M.E., M.P. (Tragsatec) para a prestación dun servizo de apoio técnico á representación autonómica de Galicia no Consello de Emprego, Política Social, Sanidade e Consumidores da Unión Europea.
Consellería de Sanidade — III. Outras disposicións — 19/07/2022

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da Resolución do conselleiro de Sanidade, do 29 de xuño de 2022, pola que se encomenda á empresa pública Tecnologías y Servicios Agrarios, S.A., S.M.E., M.P. (Tragsatec) a prestación dun servizo de apoio técnico á representación autonómica de Galicia no Consello de Emprego, Política Social, Sanidade e Consumidores da Unión Europea.
– Actividades:
O obxecto do encargo é prestar un servizo de apoio técnico á persoa representante da Consellería de Sanidade, en representación da Comunidade Autónoma de Galicia, no Consello de Emprego, Política Social, Sanidade e Consumidores (EPSCO) da Unión Europea en Bruxelas, durante o segundo semestre de 2022, e abrangue a realización das seguintes actividades:
a) Apoio ás reunións dos grupos de traballo preparatorios do Consello, conforme o calendario que se aprobe.
b) Recompilación, tradución e elaboración dun informe coa información relativa aos asuntos tratados nas reunións preparatorias así como nas reunións do Consello, que será remitido a quen proceda.
c) Apoio ás visitas de autoridades e outros axentes sociais da Comunidade Autónoma de Galicia.
d) Captación polos medios necesarios de información e documentación de interese para a súa difusión entre as comunidades autónomas.
e) Apoio á distribución da información e documentación aos departamentos das CCAA e ás oficinas das CCAA en Bruxelas.
– Natureza e alcance da xestión encomendada:
A Lei 14/2013, do 26 de decembro, de racionalización do sector público autonómico, regula a colaboración no ámbito do sector público autonómico, partindo dos principios de colaboración, cooperación e asistencia recíprocas co fin de garantir a eficacia do sector público e o uso eficiente dos recursos públicos. Asemade, introduce no seu artigo 8 o concepto de autoprovisión de bens e servizos dentro do propio sector público.
O artigo 10 da citada lei recolle os instrumentos e procedementos para facer efectivos os principios de cooperación, colaboración e asistencia, entre os que se atopan as encomendas de xestión, reguladas especificamente no artigo 13, que remite á Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia:
O prazo de execución dos traballos comezará o día 1 de xullo de 2022 e rematará o 31 de decembro de 2022, sen posibilidade de prórroga.
Santiago de Compostela, 8 de xullo de 2022
RESOLUCIÓN do 22 de xuño de 2022 pola que se dá publicidade ás axudas concedidas ao abeiro da Resolución do 4 de febreiro de 2022 pola que se establecen as bases reguladoras e se convocan para o ano 2022, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal-madeira de Galicia (código de procedemento IN501A).
Axencia Galega da Industria Forestal — III. Outras disposicións — 01/07/2022

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas ao abeiro da Resolución do 4 de febreiro de 2022 pola que se establecen as bases reguladoras e se convocan para o ano 2022, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal-madeira de Galicia (código de procedemento IN501A), que figuran no anexo I.
A súa aprobación realizouse no exercicio 2022 con cargo á aplicación orzamentaria 06.A4.741A.481.0, código de proxecto 2018 00005, dotada con 500.000,00 €.
Santiago de Compostela, 22 de xuño de 2022